b"\n_START_ARTICLE_\nPodocalixina\n_START_PARAGRAPH_\nLa podocalixina (tamb\xc3\xa9 anomenada GCTM-2 antigen, Gp200, Podocalyxin-like prote\xc3\xafna 1, PC, o PCLP-1, i codificada pel gen PODXL - tamb\xc3\xa9 anomenat PCLP o PCLP1) \xc3\xa9s una sialoglicoprote\xc3\xafna que forma part de la fam\xc3\xadlia de les prote\xc3\xafnes transmembrana CD34. \xc3\x89s expressada pels pod\xc3\xb2cits renals, progenitors hematopoi\xc3\xa8tics, endotelis vasculars i un subconjunt de neurones, on desenvolupa funcions d'adhesi\xc3\xb3, antiadhesi\xc3\xb3 i morfog\xc3\xa8nesi cel\xc2\xb7lular. La seva mutaci\xc3\xb3 i sobre expressi\xc3\xb3 est\xc3\xa0 implicada en el desenvolupament i malignitat de diversos c\xc3\xa0ncers.\n_START_SECTION_\nEstructura\n_START_PARAGRAPH_\nLa podocalixina \xc3\xa9s una prote\xc3\xafna formada per una cadena de 558 amino\xc3\xa0cids, la seq\xc3\xbc\xc3\xa8ncia dels quals ja es coneix completament. Aquesta seq\xc3\xbc\xc3\xa8ncia can\xc3\xb2nica requereix un proc\xc3\xa9s de maduraci\xc3\xb3 perqu\xc3\xa8 \xc3\xa9s un precursor qu\xc3\xadmic.\n_START_SECTION_\nIsoformes\n_START_PARAGRAPH_\nLa podocalixina presenta duesisoformes. Per una banda la seq\xc3\xbc\xc3\xa8ncia can\xc3\xb2nica forma l'is\xc3\xb2mer1, de 558 amino\xc3\xa0cids, en canvi l'is\xc3\xb2mer2 est\xc3\xa0 format per 526amino\xc3\xa0cids, ja que tota la seq\xc3\xbc\xc3\xa8ncia del 236 al 268 se substitueix per una prolina.\n_START_SECTION_\nDominis\n_START_PARAGRAPH_\nL'estructura terci\xc3\xa0ria de la prote\xc3\xafna podocalixina est\xc3\xa0 situada en tres regionssubcel\xc2\xb7lulars diferents, igual que les altres prote\xc3\xafnes transmembrana CD34. Una cadena de 439 amino\xc3\xa0cids que s'inicia al 23 i finalitza al 461 es localitza a la zona extracel\xc2\xb7lular. Aquesta seq\xc3\xbc\xc3\xa8ncia de la cadena constitueix tres dominis. La part m\xc3\xa9s externa \xc3\xa9s rica en serina, treoninayprolines i est\xc3\xa0 o-glucosiladaisialitzada, afavorint aix\xc3\xad la N-glucosilaci\xc3\xb3. El domini intermedi \xc3\xa9s globular i t\xc3\xa9 adherides ciste\xc3\xafnes, i per \xc3\xbaltim hi ha un dominijuxtaposata la membrana plasm\xc3\xa0tica. La seg\xc3\xbcent seq\xc3\xbc\xc3\xa8ncia de 21 amino\xc3\xa0cids de llargada, del 462 al 482, travessa la bicapa lip\xc3\xaddica de la membrana plasm\xc3\xa0tica plegada en forma de\xce\xb1-h\xc3\xa8lix. Aquest domini nom\xc3\xa9s t\xc3\xa9 un \xc3\xbanic pas a trav\xc3\xa9s de la membrana. L'\xc3\xbaltima seq\xc3\xbc\xc3\xa8ncia d'amino\xc3\xa0cids, del 483 al 558, \xc3\xa9s al citoplasma formant el dominiintracel\xc2\xb7lular amb nombrosos llocs de fosforilaci\xc3\xb3.\n_START_SECTION_\nFormaci\xc3\xb3 de la mol\xc3\xa8cula i modificacions post-traduccionals\n_START_PARAGRAPH_\nA l'inici de la seq\xc3\xbc\xc3\xa8ncia d'amino\xc3\xa0cids de la prote\xc3\xafna, hi ha un p\xc3\xa8ptid de senyalitzaci\xc3\xb3 N-terminal de 22 amino\xc3\xa0cids de llargada. Aquests amino\xc3\xa0cids estan col\xc2\xb7locats en un ordre particular i s\xc3\xb3n els primers que apareixen quan s'est\xc3\xa0 sintetitzant la cadena polipept\xc3\xaddica, de manera que el p\xc3\xa8ptid de senyalitzaci\xc3\xb3 decideix sobre el dest\xc3\xad, la ruta de transport i l'efici\xc3\xa8ncia de secreci\xc3\xb3 d'una prote\xc3\xafna. En aquest cas, el p\xc3\xa8ptid de senyalitzaci\xc3\xb3 \xc3\xa9s reconegut per la SRP (Signal Recognition Particle), que envia la prote\xc3\xafna al reticle endoplasm\xc3\xa0tic per ser secretada. _NEWLINE_De l'amino\xc3\xa0cid 23 al 558, est\xc3\xa0 formada la cadena polipept\xc3\xaddica madurada._NEWLINE_Les modificacions posttraduccionals s\xc3\xb3n aquelles que es produeixen un cop la prote\xc3\xafna est\xc3\xa0 completament sintetitzada.\n_START_SECTION_\nProte\xc3\xafnes que interaccionen amb la podocalixina\n_START_PARAGRAPH_\nGran part de les prote\xc3\xafnes que interaccionen amb la podocalixina ho fa a la part citos\xc3\xb2lica. En s\xc3\xb3n exemples dues prote\xc3\xafnes de la fam\xc3\xadlia PDZ-ezrina-radixina-moesina fosfoprote\xc3\xafna 50, anomenades NHERF2 i NHERF1, que s\xc3\xb3n lligands intracel\xc2\xb7lulars. Aquestes prote\xc3\xafnes NHERF tenen molts dominis d'interacci\xc3\xb3 amb altres mol\xc3\xa8cules, cosa que facilita la formaci\xc3\xb3 de complexes connectats al citoesquelet d'actina i la intervenci\xc3\xb3 en gran quantitat de processos biol\xc3\xb2gics. Aquests dominis s\xc3\xb3n el C-terminal, d'uni\xc3\xb3 ezrina-radixina-moesina (ERM) i dos dominis d'uni\xc3\xb3 a PDZ._NEWLINE_La podocalixina interacciona amb la ezrina, prote\xc3\xafna d'uni\xc3\xb3 a l'actina, a trav\xc3\xa9s de les prote\xc3\xafnes NHERF: aquesta prote\xc3\xafna est\xc3\xa0 unida per_NEWLINE_una banda a la ezrina, i per altra a PDZ, que interacciona amb el domini citos\xc3\xb2lic de la podocalixina. A m\xc3\xa9s d'aquesta uni\xc3\xb3 indirecta de la podocalixina amb el citoesquelet d'actina, la interacci\xc3\xb3 pot ser directa mitjan\xc3\xa7ant la uni\xc3\xb3 del domini de la podocalixina juxtaposat a la membrana citoplasm\xc3\xa0tica amb l'extrem N-terminal de la ezrina. La podocalixina associada a ezrina recluta RhoGDI i allibera GPD-RhoA. En contacte amb NHERF2 es transforma en GTP-RhoA i interacciona amb prote\xc3\xafnes efectores que permeten a connexi\xc3\xb3 amb l'actina. _NEWLINE_El mecanisme gr\xc3\xa0cies al qual la podocalixina es dissocia del citoesquelet d'actina \xc3\xa9s possible gr\xc3\xa0cies a la fosforilaci\xc3\xb3 de la cortactina. _NEWLINE_Tamb\xc3\xa9 interacciona amb diferents transportadors de membrana com el canal de clorur en pod\xc3\xb2cits i el transportador de glucosa 3, regulant la seva expressi\xc3\xb3 en membranes de c\xc3\xa8l\xc2\xb7lules mare multipotents malignes. _NEWLINE_L'\xc3\xbanica prote\xc3\xafna coneguda que interacciona amb el domini extracel\xc2\xb7lular de la podocalixina \xc3\xa9s la L-selectina, que promou l'adhesi\xc3\xb3 dels limf\xc3\xb2cits a l'endoteli vascular dels teixits limfoides.\n_START_SECTION_\nOn actua?\n_START_PARAGRAPH_\nLa podocalixina s'expressa en diferents compartiments, c\xc3\xa8l\xc2\xb7lules i teixits. Apareix al rony\xc3\xb3, a la superf\xc3\xadcie apical dels pod\xc3\xb2cits glomerulars, a les tres capes germinals que es formen durant l'embriog\xc3\xa8nesi (mesoderma, ectoderma i endoderma), a l'endoteli vascular, als hematopo\xc3\xa8tics progenitors, a la l\xc3\xadnia cel\xc2\xb7lular WiT49 (provinent del tumor de Wilms), a les extensions megacarioc\xc3\xadtiques que participen en la producci\xc3\xb3 de plaquetes, a les c\xc3\xa8l\xc2\xb7lules mesotelials que envolten els \xc3\xb2rgans (afavorint la seva protecci\xc3\xb3), al cervell, a la barrera hematoencef\xc3\xa0lica, a les c\xc3\xa8l\xc2\xb7lules mare hematopo\xc3\xa8tiques, embrion\xc3\xa0ries i mesenquimals multipotents, als hemangioblasts i a les c\xc3\xa8l\xc2\xb7lules CHO (Chinese Hamster Ovary)._NEWLINE_La seva expressi\xc3\xb3 es pot veure regulada i estimulada per altres prote\xc3\xafnes o inhibida per determinats inhibidors. Per exemple, el proc\xc3\xa9s de transcripci\xc3\xb3 pel qual passa el gen que codifica la podocalixina espec\xc3\xadfica de teixit est\xc3\xa0 regulat pel factor de transcripci\xc3\xb3 Sp1 i la metilaci\xc3\xb3 en el promotor d'illes CpG. En canvi, durant el desenvolupament dels pod\xc3\xb2cits, l'expressi\xc3\xb3 de la prote\xc3\xafna es veu regulada per la cooperaci\xc3\xb3 din\xc3\xa0mica amb el complex BASP1/WT1, que s'uneix al promotor de la podocalixina. A les c\xc3\xa8l\xc2\xb7lules CHO, on a nivell intracel\xc2\xb7lular s'expressa a l'aparell de Golgi, a la membrana plasm\xc3\xa0tica i en algunes ves\xc3\xadcules i, a l'espai extracel\xc2\xb7lular, tamb\xc3\xa9 apareix com a resultat de la secreci\xc3\xb3 a trav\xc3\xa9s de microves\xc3\xadcules o com un fragment soluble alliberat de l'ectodomini, els processos d'alliberaci\xc3\xb3 de podocalixina a l'espai extracel\xc2\xb7lular estan afavorits per estimulaci\xc3\xb3 de PKC i inhibits per inhibidors de PKC o metaloproteasas. _NEWLINE_En les c\xc3\xa8l\xc2\xb7lules epitelials, s'associa a la membrana basal (transit\xc3\xb2riament) en forma de mon\xc3\xb2mer i, a la membrana apical, en forma d'oligomers, formant aix\xc3\xad les microvellositats d'aquesta capa. Aix\xc3\xb2 ho pot fer gr\xc3\xa0cies al fet que tant el domini ric en O-glic\xc3\xa0 del domini extracel\xc2\xb7lular com la uni\xc3\xb3 C-terminal (DTHL) del domini de la cua citoplasm\xc3\xa1tica tenen una seq\xc3\xbc\xc3\xa8ncia senyal que les permeten ser reconegudes pel compartiment target o receptor, en aquest cas la membrana apical d'aquestes c\xc3\xa8l\xc2\xb7lules, durant el proc\xc3\xa9s de sorting o de classificaci\xc3\xb3. Tamb\xc3\xa9 s'uneix als filaments d'actina del citoesquelet mitjan\xc3\xa7ant complexos a trav\xc3\xa9s de les prote\xc3\xafnes NHERF i Ezrina, 3,19,54. _NEWLINE_La membrana apical dels pod\xc3\xb2cits renals t\xc3\xa9 associat un glicoc\xc3\xa0lix ric en \xc3\xa0cid si\xc3\xa0lic i, per tant, majorit\xc3\xa0riament compost per podocalixina. El manteniment d'aquesta estructura \xc3\xa9s molt important perqu\xc3\xa8 es pugui donar correctament el proc\xc3\xa9s de filtraci\xc3\xb3. En condicions normals, sembla que la podocalixina altera la distribuci\xc3\xb3 de les unions estretes i les pot fer despla\xc3\xa7ar-se cap a una zona m\xc3\xa9s propera a la capa basal. En canvi, en els pod\xc3\xb2cits amb d\xc3\xa8ficit de podocalixina no es pot produir aquesta migraci\xc3\xb3 de les unions i aix\xc3\xb2 fa que el rony\xc3\xb3 perdi funcionalitat i es desenvolupi una malaltia.  _NEWLINE_Tamb\xc3\xa9 comen\xc3\xa7a a expressar-se en tots els teixits hematopo\xc3\xa8ticament actius entre els dies 10 i 12 del proc\xc3\xa9s embrionari fins a assolir, per exemple en el fetge, un 75% d'expressi\xc3\xb3. En canvi, en els adults la seva expressi\xc3\xb3 es veu molt m\xc3\xa9s restringida. _NEWLINE_Recentment s'ha pogut observar que la podocalixina tamb\xc3\xa9 t\xc3\xa9 un paper important en el Sistema Nervi\xc3\xb3s. Durant la vida de l'\xc3\xa9sser hum\xc3\xa0, quan hi ha un nivell m\xc3\xa9s alt de la prote\xc3\xafna en aquest sistema \xc3\xa9s als estadis post-natals i concretament a la placa cortical, hipocamp, cerebel i alguns nuclis basals del prosenc\xc3\xa8fal. La seva funci\xc3\xb3 principal \xc3\xa9s regular el desenvolupament de les neurones gr\xc3\xa0cies a les seves formes siliades i no sialiades, les quals interaccionen amb altres prote\xc3\xafnes intracel\xc2\xb7lulars i almenys un lligand extracel\xc2\xb7lular i li permeten adquirir un paper adhesiu o antiadhesiu. Participa en la neuritog\xc3\xa8nesi, ramificaci\xc3\xb3, elongaci\xc3\xb3 i fasciculaci\xc3\xb3 axonal i en la sinaptog\xc3\xa8nesi en el sistema nervi\xc3\xb3s central i neuromuscular.\n_START_SECTION_\nFuncions\n_START_PARAGRAPH_\nLa podocalixina, com a substrat natural que \xc3\xa9s, est\xc3\xa0 implicada en diversos processos i reaccions metab\xc3\xb2liques de l'\xc3\xa9sser hum\xc3\xa0. Aquestes estan relacionades amb l'adhesi\xc3\xb3, l'antiadhesi\xc3\xb3 i la morfologia cel\xc2\xb7lular, la formaci\xc3\xb3 de t\xc3\xbabuls de les c\xc3\xa8l\xc2\xb7lules epitelials dels ronyons, la diferenciaci\xc3\xb3 de c\xc3\xa8l\xc2\xb7lules hematopo\xc3\xa8tiques, etc.\n_START_SECTION_\nAdhesi\xc3\xb3\n_START_PARAGRAPH_\nLa podocalixina, en concret, \xc3\xa9s una prote\xc3\xafna amb un paper clau en l'adhesi\xc3\xb3 dels limf\xc3\xb2cits a l'endoteli vascular dels teixits limfoides. Es troba altament glucosada i amb la modificaci\xc3\xb3 Sialyl Lewis X (uni\xc3\xb3 d'un tetrasac\xc3\xa0rid a la part glucosada de la podocalixina), fet indispensable per tal que es doni l'adhesi\xc3\xb3. En aquest proc\xc3\xa9s, la podocalixina es podria entendre com un receptor de membrana, ja que la L-selectina, expressada pels limf\xc3\xb2cits, reconeix el tetrasac\xc3\xa0rid unit a la part glucosilada de la podocalixina i aleshores es produeix la uni\xc3\xb3 cel\xc2\xb7lular entre els limf\xc3\xb2cits i les c\xc3\xa8l\xc2\xb7lules de l'endoteli dels teixits limfoides.\n_START_SECTION_\nAnti adhesi\xc3\xb3\n_START_PARAGRAPH_\nEn contraposici\xc3\xb3 a l'explicat en el par\xc3\xa0graf anterior, diversos estudis han provat que la podocalixina, i les prote\xc3\xafnes de la fam\xc3\xadlia CD34 a la qual pertany, tamb\xc3\xa9 poden regular el proc\xc3\xa9s d'antiadhesi\xc3\xb3 cel\xc2\xb7lular. El bloqueig de l'adhesi\xc3\xb3 es d\xc3\xb3na per repulsi\xc3\xb3 de c\xc3\xa0rregues electroest\xc3\xa0tiques entre el domini extracel\xc2\xb7lular de la podocalixina, que est\xc3\xa0 altament gulcosilat i carregat negativament, i els lligands o L-selectines dels limf\xc3\xb2cits. Al crear-se aquesta repulsi\xc3\xb3 els lligands no poden interaccionar amb les integrines i, per tant, no es pot donar l'adhesi\xc3\xb3. Aquesta funci\xc3\xb3 va ser confirmada experimentalment en diverses ocasions: En una d'elles es va observar com en c\xc3\xa8l\xc2\xb7lules amb sobre-expressi\xc3\xb3 de podocalixina es donava una disminuci\xc3\xb3 de l'adhesi\xc3\xb3 cel\xc2\xb7lular i una reducci\xc3\xb3 tamb\xc3\xa9 de l'habilitat per formar monocapes de c\xc3\xa8l\xc2\xb7lules.\n_START_SECTION_\nMorfog\xc3\xa8nesi cel\xc2\xb7lular\n_START_PARAGRAPH_\nAquesta funci\xc3\xb3 es va definir gr\xc3\xa0cies a diversos estudis cient\xc3\xadfics que permetien observar diverses evid\xc3\xa8ncies com ara un increment de la formaci\xc3\xb3 de microvellositats en c\xc3\xa8l\xc2\xb7lules http://www.ncbi.nlm.nih.gov/pubmed/9874698 MDCK i http://www.mcf7.com/ MCF-7 en les quals s'expressava notablement lapodocalixina. Es va determinar que aquest efecte dep\xc3\xa8n del domini extracel\xc2\xb7lular de la podocalixina perqu\xc3\xa8 en suprimir-ne el domini intracel\xc2\xb7lular es seguia induint el proc\xc3\xa9s de formaci\xc3\xb3 de microvellositats i, en canvi, en suprimir el domini extracel\xc2\xb7lular aquest proc\xc3\xa9s es veia abolit. Tamb\xc3\xa9 es va apreciar una significativa expressi\xc3\xb3 de podocalixina en c\xc3\xa8l\xc2\xb7lules amb una morfologia cel\xc2\xb7lular caracteritzada per complexes extensions de membrana com ara les neurones i els pod\xc3\xb2cits dels ronyons, ja que tenen un citoesquelet molt ramificat.\n_START_SECTION_\nImplicaci\xc3\xb3 en malalties renals\n_START_PARAGRAPH_\nEl glom\xc3\xa8rul \xc3\xa9s la unitat anat\xc3\xb2mica funcional del rony\xc3\xb3 encarregada de la filtraci\xc3\xb3 del plasma sanguini. Est\xc3\xa0 constitu\xc3\xaft per una xarxa de capil\xc2\xb7lars rodejats totalment per pod\xc3\xb2cits a trav\xc3\xa9s del pedicels (prolongacions dels pod\xc3\xb2cits), interdigitats els uns amb els altres. Els espais entre pedicels adjacents formen les ranures de filtraci\xc3\xb3 i estan coberts per una membrana molt prima anomenada diafragma. Els pod\xc3\xb2cits contenen a la seva cara externa podocalixina, les c\xc3\xa0rregues negatives de les quals s\xc3\xb3n les responsables de mantenir els diafragmes oberts. Per tant, el manteniment d'aquesta estructura \xc3\xa9s necessari per una filtraci\xc3\xb3 \xc3\xb2ptima i una manca de podocalixina suposaria la seva p\xc3\xa8rdua i la conseg\xc3\xbcent aparici\xc3\xb3 de malalties com la nefropatia diab\xc3\xa8tica._NEWLINE_La nefrosis per aminonucle\xc3\xb2sid de puromicina i la perfusi\xc3\xb3 de sulfat de protamina s\xc3\xb3n els dos models animals de malaltia glomerular. En ambd\xc3\xb3s casos es produeix patologia renal per la neutralitzaci\xc3\xb3 de les c\xc3\xa0rregues negatives de la podocalixina i el despla\xc3\xa7ament o reempla\xc3\xa7ament dels diafragmes per unions m\xc3\xa9s d\xc3\xa8bils. La injecci\xc3\xb3 intraperitoneal de sialidasa produeix el mateix efecte. _NEWLINE_Recents estudis han descrit un augment de la fosforilaci\xc3\xb3 en aquestes situacions patol\xc3\xb2giques. La fosforilaci\xc3\xb3 de la serina 415 (de la podocalixina) disminueix la uni\xc3\xb3 de la podocalixina a l'ezrina, alliberant RhoGDI i suprimint l'activitat de RhoA. Aquesta supressi\xc3\xb3 prev\xc3\xa9 la fosforilaci\xc3\xb3 de la ezrina via supressi\xc3\xb3 de PIP2 i aix\xc3\xb2 emmascara el lloc d'uni\xc3\xb3 de l'ezrina a l'actina. El resultat \xc3\xa9s la dissociaci\xc3\xb3 de la podocalixina del citoesquelet d'actina.\n_START_SECTION_\nImplicaci\xc3\xb3 en c\xc3\xa0ncer\n_START_PARAGRAPH_\nLa podocalixina tamb\xc3\xa9 est\xc3\xa0 implicada en el desenvolupament i malignitat de diversos c\xc3\xa0ncers: c\xc3\xa0ncer testicular, adenocarcinoma ductal pancre\xc3\xa0tic, carcinoma hepatocel\xc2\xb7lular, c\xc3\xa0ncer de pr\xc3\xb2stata, c\xc3\xa0ncer de mama, c\xc3\xa0ncer de c\xc3\xb2lon, leuc\xc3\xa8mia, tumor de Wilms i c\xc3\xa0ncer d'ovari._NEWLINE_\xc3\x89s sobre expressada en carcinomes hepatocel\xc2\xb7lulars, en un subconjunt de c\xc3\xa0ncers de testicles i en leuc\xc3\xa8mies. \xc3\x89s sobre produ\xc3\xafda o mutada en c\xc3\xa0ncers de pr\xc3\xb2stata, de mama, adenocarcinomes ductals pancre\xc3\xa0tics i tumors de Wilms altament agressius. Malgrat que les raons d'aquesta desregularitzaci\xc3\xb3 i expressi\xc3\xb3 anormal de la podocalixina en circumst\xc3\xa0ncies malignes no s\xc3\xb3n del tot clares, la seva associaci\xc3\xb3 amb els casos m\xc3\xa9s agressius i el seu paper en la regulaci\xc3\xb3 de l'adhesi\xc3\xb3 cel\xc2\xb7lular suggereixen que poden facilitar la met\xc3\xa0stasi. Per tant, una investigaci\xc3\xb3 exhaustiva de les activitats normals de la podocalixina pot facilitar el desenvolupament de noves estrat\xc3\xa8gies de tractament del c\xc3\xa1ncer."